CELEX: 32008D0677
Language: ro
Date: 2008-07-28 00:00:00
Title: 2008/677/CE: Decizia Comisiei din 28 iulie 2008 de modificare a Deciziei 2006/784/CE de autorizare a metodelor de clasificare a carcaselor de porc în Franța [notificată cu numărul C(2008) 3803]

19.8.2008   
            
            
               RO
            
            
               Jurnalul Oficial al Uniunii Europene
            
            
               L 221/30
            
         
      DECIZIA COMISIEI
   
   din 28 iulie 2008
   de modificare a Deciziei 2006/784/CE de autorizare a metodelor de clasificare a carcaselor de porc în Franța
   [notificată cu numărul C(2008) 3803]
   (Numai textul în limba franceză este autentic)
   (2008/677/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 3220/84 al Consiliului din 13 noiembrie 1984 de stabilire a grilei comunitare de clasificare a carcaselor de porc (1), în special articolul 5 alineatul (2),
   întrucât:
   
               (1)
            
            
               Decizia 2006/784/CE a Comisiei (2) autorizează șapte metode de clasificare a carcaselor de porc în Franța.
            
         
               (2)
            
            
               Franța a solicitat Comisiei să autorizeze, în vederea simplificării operațiunilor de măsurare, înlocuirea formulei utilizate în cadrul metodei de clasificare a carcaselor de porc „Capteur Gras/Maigre – Sydel (CGM)” și a prezentat rezultatele probelor de tranșare în cea de-a doua parte a protocolului prevăzut la articolul 3 alineatul (3) din Regulamentul (CEE) nr. 2967/85 al Comisiei din 24 octombrie 1985 privind stabilirea modalităților de aplicare a grilei comunitare de clasificare a carcaselor de porc (3).
            
         
               (3)
            
            
               Din examinarea cererii respective reiese că sunt îndeplinite condițiile de autorizare a acestei metode de clasificare.
            
         
               (4)
            
            
               Prin urmare, Decizia 2006/784/CE trebuie modificată în consecință.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului de gestionare a cărnii de porc,
            
         ADOPTĂ PREZENTA DECIZIE:
   Articolul 1
   Anexa la Decizia 2006/784/CE se modifică în conformitate cu anexa la prezenta decizie.
   Articolul 2
   Prezenta decizie se adresează Republicii Franceze.
   
      Adoptată la Bruxelles, 28 iulie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 301, 20.11.1984, p. 1. Regulament modificat ultima dată prin Regulamentul (CE) nr. 3513/93 (JO L 320, 22.12.1993, p. 5).
   
      (2)  JO L 318, 17.11.2006, p. 27. Decizie modificată ultima dată prin Decizia 2008/293/CE (JO L 98, 10.4.2008, p. 16).
   
      (3)  JO L 285, 25.10.1985, p. 39. Regulament modificat ultima dată prin Regulamentul (CE) nr. 1197/2006 (JO L 217, 8.8.2006, p. 6).
   
      ANEXĂ
      În partea 1 [Capteur Gras/Maigre – Sydel (CGM)] din anexa la Decizia 2006/784/CE, punctul 3 se înlocuiește cu următorul text:
      
         
                     „3.
                  
                  
                     Conținutul de carne macră al carcasei se calculează după următoarea formulă:
                     
                        
                            = 62,19 – 0,729 G2 + 0,144 M2
                     
                     unde:
                     
                                 
                                    
                              
                              
                                 =
                              
                              
                                 procentul estimat de carne macră în carcasă;
                              
                           
                                 G2
                              
                              
                                 =
                              
                              
                                 grosimea stratului de grăsime (inclusiv a șoriciului) între coastele a treia și a patra, numărate de la ultima coastă, măsurată la o distanță de 6 cm față de linia mediană dorsală, urmând o traiectorie paralelă cu această linie (în milimetri);
                              
                           
                                 M2
                              
                              
                                 =
                              
                              
                                 grosimea mușchiului între a treia și a patra ultimă coastă, măsurată la o distanță de 6 cm față de linia mediană dorsală, urmând o traiectorie paralelă cu această linie (în milimetri).
                              
                           Formula este valabilă pentru carcasele cu o greutate cuprinsă între 45 și 125 de kilograme.”